1996-ban Tom Walkinshaw vette meg a csapatot. Alighanem a legjobb húzása az volt, hogy 1997-re leszerződtette az 1996-os világbajnok Damon Hillt. Hill csapattársa a brazil Pedro Diniz lett, az autók Yamaha motorokkal mentek. Közel álltak ahhoz, hogy Hill révén megnyerjék a magyar nagydíjat, Hill egészen az utolsó körig vezetett, ám ez Hill autójának meghibásodása miatt végül is meghiúsult, így csak második lett, és a kanadai Jacques Villeneuve nyert ("Hova tünt Damon Hill?").